Title: Introducció general (per a l'alumnat)
Course: Tecnologia 1r ESO 1r T > Section: General

1. Descripció del curs

En aquest curs aprendràs mitjançant diferents tasques la importància de la tecnologia al llarg de la història.

T’has plantejat mai que faríem avui en dia sense la tecnologia. Aniries caminant o cavall a tot arreu? Com ho faríem per parlar amb les nostres amistats o familiars que viuen ben lluny de nosaltres?

Creus que estàs preparat per a començar aquest magnífic viatge al llarg de la història de la tecnologia? Aquí podràs veure com ho farem per començar aquest periple per diferents terrenys que ens ajudaran a entendre millor tot el món que ens envolta.

Començarem amb les tres primeres parts:

A la primera part aprendrem què és la tecnologia i el procés tecnològic.
A la segona ens endinsarem a un taller per a saber com està organitzat, quines eines hi ha i quines són les normes de seguretat a seguir.
I per últim ens convertirem en tecnòlegs per a poder millorar el món on vivim.

2. Continguts a treballar

Al primer tema entendrem el concepte de tecnologia com a ciència que permet donar resposta a necessitats concretes mitjançant el desenvolupament d’objectes, màquines o dispositius, coneixerem i sabrem explicar, de forma ordenada, les fases que té el procés tecnològic.

(Imatge de Karpian13 sota llicència Creative Commons Atribución-CompartirIgual 4.0 Internacional )

Un cop coneguts aquests aspectes de la tecnologia haurem d'indagar més i en el segon tema aprendrem a conèixer el taller de tecnologia, els espais que la conformen i les tasques que s’hi poden realitzar, a conèixer les normes dins del taller, a conèixer quines són les operacions bàsiques en la fase de construcció d’un producte tecnològic, a conèixer com es poden classificar les eines en funció de l'operació per la qual han estat dissenyades i a conèixer les eines bàsiques del taller i les normes d’ús, conservació i seguretat.

(Imatge de Moritz Poll sota llicència Creative Commons Atribución-CompartirIgual 4.0 Internacional )

En el tercer tema, recopilarem tot el que hem après i ens convertirem en tecnòlegs per tal de construir nosaltres mateixos algun objecte tecnològic. En aquest tema aprendrem a elaborar documents tècnics d’un projecte tecnològic per publicar-ne els resultats, a saber utilitzar les eines i les màquines -eines seguint la normativa i a mantenir un espai de treball ordenat i net per a poder fer bona feina.

3. Organització dels elements gràfics del curs al Moodle

El curs està estructurat en dues columnes. En la columna de dreta tens diversos blocs, has d'estar atent al bloc Calendari on veuràs els esdeveniments del curs (inici de temes, lliurament de tasques…) amb les dates implicades, i també cal que vigilis el bloc Progrés de la Compleció on pots veure les activitats que ja tens fetes i les que tens pendents.

En part central del curs trobaràs, en primer lloc, un apartat General on tens un fòrum d'Avisos i notícies del qual has d'estar pendent per les informacions globals del curs que es comuniquin. Després, un parell de fòrums més: Dubtes del curs on pots plantejar els teus dubtes i resoldre els dubtes dels companys; i el fòrum Consultes individuals on plantejar qüestions personals al professorat que només tu i ell podreu veure.

Segueix aquesta part central amb un bloc per a cada tema.

Dins de cada tema trobaràs una breu introducció i dos apartats, un primer apartat de Recursos amb els continguts del tema explicats i altres materials (enllaços, documents, elements multimèdia...) que et puguin ser útils. I un segon apartat d'Activitats on tindràs les activitats que has de  desenvolupar.