Title: Informació sobre la Tecnologia
Course: Tecnologia 1r ESO 1r T > Section: Tema 1

Concepte de Tecnologia

Propaganda de la Revista Argentina "Leoplán" de 1945 promocionant el primer bolígraf comercial, marca "birome", autor desconegut url: Bolígraf
Habitualment quan sentim a parlar de la influència de la tecnologia en les nostres vides moltes vegades es refereixen a les noves tecnologies o a l'alta tecnologia. Fins i tot, tots nosaltres en escoltar la paraula tecnologia normalment pensem en ordinadors d'última generació, en naus espacials, satèl·lits artificials, xarxes d'alta tensió, centrals elèctriques, grans màquines...

No obstant això els objectes que semblen més senzills, domèstics i quotidians també són productes tecnològics: els llibres, la roba que vestim o els bolígrafs no han estat sempre present a les vides dels humans, aquests van aparèixer després d'un descobriment o d'una invenció en un moment concret de la història; és a dir,  que en el seu moment també van ser tecnologia punta.

Normalment se sol vincular tecnologia amb modernitat, però realment la tecnologia, la curiositat per modificar el nostre entorn per millorar les nostres condicions de vida, és tan vell com la humanitat.

Llavors, què és la tecnologia?

Investiga més sobre la Tecnologia en la següent pàgina web:

Concepte de tecnologia

Wikipedia de la tecnologia

Cal que anem més enllà i mirem etimològicament parlant d'on prové la paraula tecnologia.

La paraula Tecnologia prové del terme grec Tecno (tekne) = tècnica = habilitat, destresa. La tècnica és el que col·loquialment anomenem "la pràctica". I del terme Logia (logos) = ciència = coneixement, estudi. Aquest terme és el que col·loquialment anomenem "la teoria".

Aleshores la Tecnologia respon a l'afany i la voluntat els humans per a transformar el nostre entorn, canviar a la recerca de noves i millors formes de satisfer els nostres desitjos. La motivació és la satisfacció de necessitats o desitjos, l'activitat és el desenvolupament, el disseny i l'execució i el producte resultant són els béns i serveis, o els mètodes i processos.

La tecnologia es compon per:

- Motivació: Satisfacció de necessitats i desitjos.
- Activitat: Disseny, creació, construcció, execució.
- Producte: Béns, serveis, mètodes i processos.

La definició que li donen a la Tecnologia és la següent:

Tecnologia és l'aplicació cultural pràctica i creativa que es fa del conjunt de coneixements de què disposa una societat donada, incloent-hi els teòrics, filosòfics, tradicionals, científics, experimentals, la mateixa experiència i especialment el domini de diferents tècniques. Professionalment és l'àmbit de les persones que es dediquen a l'enginyeria o a les arts i oficis.

Wikipedia de Tecnologia

La Tecnologia es defineix com el conjunt de coneixements i tècniques que, aplicats de forma lògica i ordenada, permeten a l'ésser humà modificar el seu entorn material o virtual per a satisfer les seves necessitats, això és, un procés combinat de pensament i acció amb la finalitat de crear solucions útils.

Web de PEAPT (Plataforma Estatal de Asociaciones del Profesorado de Tecnolgía)

Història de la Tecnologia

Com ja hem comentat la tecnologia va néixer fa molts milions d'anys. Sempre s'ha considerat que l'evolució tecnològica va molt lligada a la de la ciència, però cal remarcar que aquestes dues són conceptes ben diferents.

- Els descobriments científics engloben el coneixement.
- La Tecnologia aplica aquests coneixements per resoldre una necessitat humana.

(font: wallpaperflare.com autor: Walter Stanley url: Energies renovables) | Normalment la tecnologia va lligada a la modernitat, però realment l'activitat tecnològica, la curiositat per modificar el nostre entorn per millorar les nostres condicions de vida, és una cosa tan vella com la humanitat. Les diferents innovacions tecnològiques que s'han succeït al llarg de la història han anat modificant la vida de les persones. Per tant, la tecnologia ha permès grans canvis en la nostra forma de viure com deixar de ser nòmades, millorar els transports i les comunicacions per a desenvolupar el comerç, augmentar el nostre coneixement gràcies a la impremta o internet, etc. Però cal remarcar que tot aquest desenvolupament cal que sigui sostenible, per tal de poder fer compatible la nostra qualitat de vida respectant l'entorn en el qual vivim, minimitzar l'impacte ambiental de la tecnologia.

Les claus per aconseguir el desenvolupament sostenible són: l'eficiència energètica o estalvi d'energia, impedint el malbaratament dels recursos naturals, i fent reciclatge dels residus i potenciant les energies renovables.

Investiga una mica més sobre la història de la Tecnologia:
Wikipedia Història de la Tecnologia

Si vols pots començar mirant els invents de les èpoques més conegudes:
L'Antiga Grècia
Antic Egipte
Història de la Tecnologia a Espanya

Però recorda que totes les èpoques tenen els seus invents i la seva pròpia tecnologia.

Dones inventores

És molt important que també recalquem el paper de la dona en tots els invents que s'han dut a terme en la història de la humanitat.

Per qüestions de la societat on vivim, les dones sempre han quedat en segon pla i és molt important remarcar sempre que elles també van ser un punt clau en el desenvolupament i millora de la societat i qualitat de vida. És per això que en la teva recerca sobre invents en trobeu un que l'hagi inventat una dona.

Stephanie Kwolek, inventora del Kevlar.
Autor: Chemical Heritage Foundation url: Stephanie Kwolek
En aquesta pàgina web pots conèixer algunes de les dones inventores que hi ha hagut:
STEM en femení

I a la Wikipedia pots consultar un llarg nombre de dones inventores que hi ha hagut.
Inventores Wikipedia